Նա անթույլատրելի է համարում ընդերքի քաղցրահամ ջուրն արտադրական նշանակությամբ օգտագործելը: «Ձկնարդյունաբերությունը պետք է շարժվի պետական շահերով։ Մինչեւ հիմա ջուրը խնայողությամբ օգտագործելու խիստ պահանջը չի դրվել, նոր կառավարությունը պետք է ջուրն արդյունավետ օգտագործելու պահանջ դնի։ Մենք ձկնարդյունաբերող ընկերություններից մեկում ունենք այդ օրինակը, որը շատ քիչ ջրով տեխնոլոգիաներ է ներդրել, ջուրը հարստացնում է թթվածնով եւ նորից օգտագործում։ Այսօր ամբողջ աշխարհում կիրառվում են այդ տեխնոլոգիաները»,- հայտնեց տկն Գաբայանը։